19.07.2021

**Вуктыл карлӧн лоӧ сӧвмӧм вылӧ выль ыштӧдӧм**

Вуктылӧ удж серти ветлігӧн Коми Республикаса Юралысь Владимир Уйба аддзысьліс «Газпром добыча Краснодар» ичӧт кывкутана котырса медыджыд директор Андрей Захаровкӧд.

Видлалісны ӧтув уджалӧмын шӧр юалӧмъяс: Комиын предприятиелысь уджалӧмсӧ паськӧдӧм, социальнӧй уджъёртасьӧм, а сідзжӧ Вуктылса мусир-биару конденсат куйлӧдысь 402 №-а скважина писькӧдӧм серти уджъяс выльысь заводитӧм.

«Геологъяслӧн донъялӧм серти, миян регионын биару видзасыс ёна ыджыд. Специалистъяс арталісны, мый сійӧ тырмас дасвояс вылӧ. А сідзкӧ, Вуктыллӧн заводитчӧ выль олӧм, а миян республикалӧн экономика кыпӧдчас выль тшупӧд вылӧ», - шуис республикаса Юралысь Вуктылӧ удж серти ветлігӧн.

Биару перъян компанияӧн юрнуӧдыськӧд Владимир Уйба ветліс сэтчӧ, кӧні лоас выль бурӧвӧй. 2021 вося моз тӧлыссянь кӧсйӧны вайны писькӧдчан оборудование да заводитны вышкаяс сувтӧдан удж. «Геологоразведочнӧй уджъяслысь йӧрыш да углеводороднӧй сырьёлысь видзас содтӧм серти геологическӧй мог» серти скважина писькӧдӧмсӧ да видлалӧмсӧ урчитӧма 2022-2024 вояс вылӧ.

Владимир Уйба да Андрей Захаров муниципалитетса юрнуӧдысьяскӧд да регионса Веськӧдлан котырӧ пырысьяскӧд сёрнитісны Вуктылса геолого-экономическӧй район сӧвмӧмлӧн аскиа лун йылысь.

Проект серти ньӧбӧма нин устьевӧй оборудование да индӧма пӧдрадчикӧс. Скважина стрӧитӧм вылӧ 2021 воӧ вичмӧдӧма миллиард джын кымын шайт.

«Сора тӧлысь помлань ми дасьтам площадка, заводитам вайны оборудование. Бурӧвӧй ӧні Ухтаса складын. Заводитам монтаж, да во помӧдз установка лоӧ дась», - юӧртіс Андрей Захаров.

Республикаса Юралысь аттьӧаліс компанияӧн юрнуӧдысьясӧс Вуктыл социальнӧй да экономика боксянь сӧвмӧдӧмӧ ыджыд пай пуктӧмысь.

«Аттьӧала компанияӧс выль проектысь. Сійӧ сетас позянлун лӧсьӧдны выль уджалан местаяс, кыскыны профессиональнӧй кадръяс да вӧчны подув миянлысь экономика этша пыдди ветымын во вылӧ водзӧ сӧвмӧдӧмлы. Тайӧ кыпӧдас Войвылын и олан тшупӧдсӧ, и сылысь кысканлунсӧ», - кывкӧрталіс Коми Республикаса Юралысь.

19.07.2021

Вуктыл получит новый импульс развития

В рамках рабочей поездки в Вуктыл Глава Республики Коми Владимир Уйба встретился с генеральным директором ООО «Газпром добыча Краснодар» Андреем Захаровым

Стороны обсудили актуальные вопросы взаимодействия: усиление присутствия предприятия в Коми, социальное партнёрство, а также возобновление работ по бурению скважины № 402 Вуктыльского нефтегазоконденсатного месторождения.

«По оценкам геологов, запасы газа у нас в регионе значительные. Специалисты подсчитали, что их хватит на десятки лет. Это означает главное: Вуктыл обретает новую жизнь, а экономика нашей республики поднимется на новый уровень», – заявил глава Коми в ходе визита в Вуктыл.

Вместе с руководителем газодобывающей компании он побывал на месте будущей буровой. С августа 2021 года планируется мобилизация бурового оборудования и начало вышкомонтажных работ. Бурение и испытание скважины в соответствии с «геологическим заданием по объёмам геологоразведочных работ и приросту запасов углеводородного сырья» предусмотрены в 2022–2024 годах.

Владимир Уйба и Андрей Захаров вместе с руководством муниципалитета и членами Правительства региона обсудили перспективы развития Вуктыльского геолого-экономического района.

В рамках проекта уже приобретено устьевое оборудование и определён подрядчик. На строительство скважины в 2021 году выделено около полумиллиарда рублей.

«К концу июля мы готовим площадку, начинаем завозить оборудование. Буровая сейчас на складе в Ухте. Начнем её монтаж, и к концу года установка уже будет готова», – сообщил Андрей Захаров.

Глава республики поблагодарил руководство компании за активное участие в социально-экономическом развитии Вуктыла.

«Благодарю компанию за новый проект, который позволит создать новые рабочие места, привлечь профессиональные кадры и обеспечить минимум на пятьдесят лет вперёд устойчивое развитие нашей экономики. Это, в свою очередь, повысит и качество жизни на Севере, и его привлекательность в целом», – резюмировал глава Коми.

1751